stanford-oval/wikipedia huggingface dataset:
คณะวารสารศาสตร์และสื่อสารมวลชน มหาวิทยาลัยธรรมศาสตร์

| --- | --- |
Faculty of Journalism and Mass Communication,   Thammasat University

ชื่อย่อ: JC
สถาปนา: 26 พฤศจิกายน พ.ศ. 2497 (70 ปี)
คณบดี: ผศ.ดร.อัจฉรา ปัณฑรานุวงศ์
ที่อยู่: ท่าพระจันทร์ ตึกคณะวารสารศาสตร์และสื่อสารมวลชน 2 ถนนพระจันทร์ แขวงพระบรมมหาราชวัง เขตพระนคร กรุงเทพมหานคร 10200 ศูนย์รังสิต อาคารเรียนและที่ทำการคณะวารสารศาสตร์และสื่อสารมวลชน 99 หมู่ 18 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี 12121
วารสาร: วารสารศาสตร์
สี:   สีม่วงเม็ดมะปราง
มาสคอต: นกพิราบ (ไม่เป็นทางการ)
สถานปฏิบัติ: อาคารปฏิบัติการสื่อสารมวลชน โรงภาพยนตร์คณะวารสารศาสตร์และสื่อสารมวลชน
เว็บไซต์: www.jc.tu.ac.th
คณะวารสารศาสตร์และสื่อสารมวลชน มหาวิทยาลัยธรรมศาสตร์ (อังกฤษ: Faculty of Journalism and Mass Communication, Thammasat University) เป็นส่วนราชการไทยระดับคณะวิชา สังกัดมหาวิทยาลัยธรรมศาสตร์ กระทรวงศึกษาธิการ โดยเป็นคณะที่เปิดสอนด้านวารสารศาสตร์และสื่อสารมวลชนแห่งแรกของประเทศไทย หรือที่เรียกกันว่า "นิเทศศาสตร์" ทั้งยังเป็นที่ตั้งของ สมาคมวารสารศาสตร์แห่งประเทศไทย อีกด้วย คณะวารสารศาสตร์ฯ ยังเป็นหนึ่งในคณะที่มีคะแนนแอดมิชชั่นกลางและอัตราส่วนการแข่งขันสูงสุดในประเทศไทย โดยรับนักศึกษาระดับปริญญาตรีที่มีคะแนนสอบแอดมิชชั่นทั้งประเทศสูงสุด 1 ใน 10 ของประเทศทุกๆ ปี (โดยปี พ.ศ. 2559 รับนักเรียนที่มีคะแนนสูงสุดอันดับ 1 ของประเทศ) ปัจจุบันคณะวารสารฯ มุ่งพันธกิจอันเป็นสถาบันชั้นนำของประเทศ ที่ผลิตบุคลากรแถวหน้าเพื่อยกระดับวิชาชีพและวิชาการด้านสื่อสารมวลชนทั้งแวดวงสื่ออิสระและสื่อกระแสหลัก
สีประจำคณะ

ในคราวประชุมคณบดี ครั้งที่ 7/2533 เมื่อวันที่ 2 เมษายน พ.ศ. 2533 ได้มีมติให้คณะใหม่ไปพิจารณาเลือกสีประจำคณะที่ไม่ซ้ำกับคณะเก่า สำหรับคณะเก่าก็ขอให้กำหนดสีที่ชัดเจนด้วย คณะวารสารศาสตร์และสื่อสารมวลชนจึงนำเข้าพิจารณาในที่ประชุมคณะกรรมการประจำคณะฯ โดยมติประชุมกำหนดให้สีม่วงเม็ดมะปรางเป็นสีประจำคณะวารสารศาสตร์และสื่อสารมวลชนนับแต่นั้นเป็นต้นมา
ปริญญา

ในปี พ.ศ. 2534 มีพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะและเข็มวิทยฐานะของมหาวิทยาลัยธรรมศาสตร์ โดยรวบรวมการเรียกชื่อปริญญาและสีประจำสาขาวิชาทั้งของสาขาวิชาเดิมและสาขาวิชาใหม่ไว้ในพระราชกฤษฎีกาฉบับเดียวกัน และพระราชกฤษฎีกาฉบับนี้ได้มีการสะกดชื่อปริญญาของคณะวารสารศาสตร์และสื่อสารมวลชนแตกต่างไปจากเดิมเล็กน้อย โดยตัดเครื่องหมายทัณฑฆาตท้ายคำว่า "ศาสตร์" ออก ดังพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะและเข็มวิทยฐานะของมหาวิทยาลัยธรรมศาสตร์ พ.ศ. 2534 ให้ไว้ ณ วันที่ 10 กรกฎาคม พ.ศ. 2534 ราชกิจจานุเบกษา เล่มที่ 108 ตอนที่ 122 วันที่ 11 กรกฎาคม พ.ศ. 2534 (7) สาขาวิชาวารสารศาสตร์ มีปริญญาสามชั้น ได้แก่
ผู้ได้ปริญญาตรี เรียกว่า "วารสารศาสตรบัณฑิต" ใช้อักษรย่อว่า "ว.บ."
ผู้ได้ปริญญาโท เรียกว่า "วารสารศาสตรมหาบัณฑิต" ใช้อักษรย่อว่า "ว.ม."
ผู้ได้ปริญญาเอก เรียกว่า "วารสารศาสตรดุษฎีบัณฑิต" ใช้อักษรย่อว่า "ว.ด."
กลุ่มสาขาวิชา

เพื่อให้การศึกษาและวิจัยทางวารสารศาสตร์และสื่อสารมวลชนในแขนงต่างๆ แก่นักศึกษา ให้ได้มีความรู้ความชำนาญ สามารถวินิจฉัยและตัดสินปัญหาของสังคมในส่วนที่เกี่ยวข้องได้อย่างมีประสิทธิภาพ อันจะไปใช้ในการประกอบวิชาชีพวารสารศาสตร์ มีจริยธรรมและสำนึกต่อสังคม มีความรู้และทักษะในวิชาชีพ คณะวารสารศาสตร์และสื่อสารมวลชน มหาวิทยาลัยธรรมศาสตร์ จึงได้แบ่งการศึกษาออกเป็น 6 กลุ่มสาขาวิชา ดังนี้
กลุ่มสาขาวิชาบริหารการสื่อสาร เก็บถาวร 2007-06-21 ที่ เวย์แบ็กแมชชีน (Communication Management)
กลุ่มสาขาวิชาวารสารศาสตร์ เก็บถาวร 2007-06-21 ที่ เวย์แบ็กแมชชีน (Journalism)
กลุ่มสาขาวิชาวิทยุและโทรทัศน์ เก็บถาวร 2007-06-21 ที่ เวย์แบ็กแมชชีน (Radio and Television Broadcasting)
กลุ่มสาขาวิชาสื่อสารองค์กร เก็บถาวร 2007-06-21 ที่ เวย์แบ็กแมชชีน (Corporate Communication)
กลุ่มสาขาวิชาโฆษณา เก็บถาวร 2007-06-21 ที่ เวย์แบ็กแมชชีน (Advertising)
กลุ่มสาขาวิชาภาพยนตร์และภาพถ่าย เก็บถาวร 2007-06-21 ที่ เวย์แบ็กแมชชีน (Cinematography)
หลักสูตรที่เปิดสอน

หลักสูตรวารสารศาสตรบัณฑิต (หลักสูตรปรับปรุง พ.ศ. 2556)
หลักสูตรวารสารศาสตรบัณฑิต (หลักสูตรปรับปรุง พ.ศ. 2561)
หลักสูตรวารสารศาสตรบัณฑิต สาขาวิชาสื่อมวลชนศึกษา (หลักสูตรภาคภาษาอังกฤษ) หลักสูตรปรับปรุง พ.ศ. 2556
หลักสูตรวารสารศาสตรบัณฑิต สาขาวิชาสื่อศึกษา (หลักสูตรนานาชาติ) หลักสูตรปรับปรุง พ.ศ. 2561
หลักสูตรวารสารศาสตรมหาบัณฑิต สาขาวิชาสื่อสารมวลชน (หลักสูตรปรับปรุง พ.ศ. 2559)
หลักสูตรวารสารศาสตรมหาบัณฑิต สาขาวิชาสื่อสารศึกษา (หลักสูตรปรับปรุง พ.ศ. 2564)
หลักสูตรวารสารศาสตรมหาบัณฑิต สาขาวิชาการบริหารสื่อสารมวลชน (หลักสูตรปรับปรุง พ.ศ. 2559)
หลักสูตรวารสารศาสตรมหาบัณฑิต สาขาวิชาการบริหารสื่อและเนื้อหา (หลักสูตรปรับปรุง พ.ศ. 2564)
หลักสูตรวารสารศาสตรมหาบัณฑิต สาขาวิชาการจัดการการสื่อสารองค์กร (หลักสูตรปรับปรุง พ.ศ. 2559)
หลักสูตรวารสารศาสตรมหาบัณฑิต สาขาวิชาการจัดการการสื่อสารองค์กร (หลักสูตรปรับปรุง พ.ศ. 2564)
หลักสูตรปรัชญาดุษฎีบัณฑิต สาขาวิชาสื่อสารวิทยา (หลักสูตรปรับปรุง พ.ศ. 2559)
หลักสูตรปรัชญาดุษฎีบัณฑิต สาขาวิชาสื่อและการสื่อสาร (หลักสูตรปรับปรุง พ.ศ. 2564)
บุคคลสำคัญคณะวารสารศาสตร์และสื่อสารมวลชน

บทความหลัก: รายนามบุคคลจากมหาวิทยาลัยธรรมศาสตร์
บุคคลสำคัญคณะวารสารศาสตร์และสื่อสารมวลชน > รายนามคณบดี > หัวหน้าแผนกอิสระแผนกอิสระวารสารศาสตร์และสื่อสารมวลชน

| คำนำหน้าชื่อ | รายชื่อ | ดำรงตำแหน่ง | หมายเหตุ |
| --- | --- | --- | --- |
| อาจารย์ ดร. | เกษม ศิริสัมพันธ์ | พ.ศ. 2514 – 2517 | หัวหน้าแผนกอิสระ |
| รองศาสตราจารย์ ดร. | สมควร กวียะ | พ.ศ. 2517 – 2522 | หัวหน้าแผนกอิสระ |
บุคคลสำคัญคณะวารสารศาสตร์และสื่อสารมวลชน > รายนามคณบดี > คณบดีคณะวารสารศาสตร์และสื่อสารมวลชน

| คำนำหน้าชื่อ | รายชื่อ | ดำรงตำแหน่ง | หมายเหตุ |
| --- | --- | --- | --- |
| รองศาสตราจารย์ ดร. | บุญเลิศ ศุภดิลก | พ.ศ. 2522 – 2526 |  |
| ศาสตราจารย์ | สุธี นาทวรทัต | พ.ศ. 2526 – 2527 | ผู้รักษาการแทนในตำแหน่งคณบดี |
| ผู้ช่วยศาสตราจารย์ | ชวลิต ปัญญาลักษณ์ | พ.ศ. 2527 – 2529 |  |
| รองศาสตราจารย์ ดร. | เสรี วงษ์มณฑา | พ.ศ. 2529 – 2531 |  |
| ศาสตราจารย์ ดร. | บุญรักษ์ บุญญะเขตมาลา | พ.ศ. 2531 – 2534 |  |
| รองศาสตราจารย์ | อรทัย ศรีสันติสุข | พ.ศ. 2534 – 2537 |  |
| รองศาสตราจารย์ ดร. | สุรัตน์ เมธีกุล | พ.ศ. 2537 – 2540 |  |
| รองศาสตราจารย์ | ปิยกุล เลาวัณย์ศิริ | พ.ศ. 2540 – 2546 |  |
| ผู้ช่วยศาสตราจารย์ | ธนัญญา เชรษฐา | พ.ศ. 2546 – 2549 |  |
| รองศาสตราจารย์ | มาลี บุญศิริพันธ์ | พ.ศ. 2549 – 2551 |  |
| รองศาสตราจารย์ ดร. | พรจิต สมบัติพานิช | พ.ศ. 2551 – 2554 |  |
| รองศาสตราจารย์ | พรทิพย์ สัมปัตตะวนิช | พ.ศ. 2555 – 2560 |  |
| รองศาสตราจารย์ ดร. | อัจฉรา ปัณฑรานุวงศ์ | พ.ศ. 2561 – 14 พฤษภาคม พ.ศ. 2563 |  |
| รองศาสตราจารย์ | ปัทมา สุวรรณภักดี | 19 พฤษภาคม พ.ศ. 2563 – 7 กันยายน พ.ศ. 2563 | ผู้รักษาการแทนในตำแหน่งคณบดี |
| รองศาสตราจารย์ | ประไพพิศ มุทิตาเจริญ | 8 กันยายน พ.ศ. 2563 – 30 พฤศจิกายน พ.ศ.  2563 | ผู้รักษาการแทนในตำแหน่งคณบดี |
| รองศาสตราจารย์ | กัลยกร วรกุลลัฎฐานีย์ | 1 ธันวาคม พ.ศ. 2563 - ปัจจุบัน |  |
บุคคลสำคัญคณะวารสารศาสตร์และสื่อสารมวลชน > คณาจารย์ที่มีชื่อเสียง

| คำนำหน้าชื่อ | รายชื่อ | เกียรติประวัติ |
| --- | --- | --- |
| พระเจ้าวรวงศ์เธอ | กรมหมื่นนราธิปพงศ์ประพันธ์ | อดีตอธิการบดีมหาวิทยาลัยธรรมศาสตร์   อาจารย์คณะวารสารศาสตร์และสื่อสารมวลชน |
| หม่อมราชวงศ์ | คึกฤทธิ์ ปราโมช (อดีตอาจารย์พิเศษ) | นักปราชญ์ นักเขียน นักการเมือง ศิลปินแห่งชาติ และอดีตนายกรัฐมนตรี อาจารย์พิเศษคณะวารสารฯ สมัยที่ยังเป็นแผนกอิสระ |
|  | สุภา ศิริมานนท์ (อดีตอาจารย์) | นักประพันธ์ นักหนังสือพิมพ์ และนักวารสารศาสตร์คนสำคัญของประเทศไทย และผู้สื่อข่าวสงครามคนแรกของประเทศไทย |
| ดร. | เกษม ศิริสัมพันธ์ (อดีตอาจารย์) | หัวหน้าแผนกอิสระคนแรกของคณะวารสารศาสตร์และสื่อสารมวลชน พ.ศ. 2514–2517 สมาชิกสมัชชาแห่งชาติ สมาชิกวุฒิสภา ผู้มีบทบาทต่อวิชาชีพสื่อมวลชนไทย |
| รองศาสตราจารย์ | มาลี บุญศิริพันธ์ (ศิษย์เก่า,อดีตอาจารย์) | ผู้เชี่ยวชาญทางด้านสื่อสารมวลชน นักวารสารศาสตร์ อดีตคณบดีคณะวารสารศาสตร์และสื่อสารมวลชน และประธานกรรมการนโยบาย ไทยพีบีเอส |
| ศาสตราจารย์ ดร. | สุรพงษ์ โสธนะเสถียร (อาจารย์) | ศาสตราจารย์ประจำคณะวารสารศาสตร์และสื่อสารมวลชน นักวิจัยทางสังคมศาสตร์ นักวิชาการด้านการบริหารและการจัดการทางด้านการสื่อสาร และการสื่อสารทางการเมือง รางวัลเมธีวิจัยอาวุโส สกว. พ.ศ. 2547, 2550 , อาจารย์ดีเด่นแห่งชาติ, เหรียญดุษฎีมาลา เข็มศิลปวิทยา |
| ศาสตราจารย์ ดร. | บุญรักษ์ บุญญะเขตมาลา (ศิษย์เก่า,อาจารย์) | ศาสตราจารย์ท ศิลปวิทยาางวิชาการของภาพยนตร์ศึกษาและการวิจารณ์ภาพยนตร์ นักเขียน นักหนังสือพิมพ์ นักวิชาการด้านสื่อสารมวลชน  อดีตคณบดีคณะวารสารศาสตร์และสื่อสารมวลชน อาจารย์ประจำกลุ่มวิชาภาพยนตร์และภาพถ่าย |
| รองศาสตราจารย์ ดร. | เสรี วงษ์มณฑา | นักวิชาการด้านสื่อสารมวลชนและการตลาด  อดีตคณบดีคณะวารสารศาสตร์และสื่อสารมวลชน  นักพูด นักบรรยาย นักแสดง และพิธีกร |
| ผู้ช่วยศาสตราจารย์ | วันชัย ธนะวังน้อย (ศิษย์เก่า, อาจารย์) | อดีตผู้ประกาศข่าวโทรทัศน์ และผู้ประกาศวิทยุ-โทรทัศน์  นักแสดง |
|  | ชิน คล้ายปาน (อดีตอาจารย์) | ช่างภาพ ผู้กำกับภาพยนตร์ |
บุคคลสำคัญคณะวารสารศาสตร์และสื่อสารมวลชน > บุคคลสำคัญอื่นๆ

| คำนำหน้าชื่อ | รายชื่อ | เกียรติประวัติ |
| --- | --- | --- |
|  | สรรพสิริ วิริยศิริ |  อดีตกรรมการผู้จัดการบริษัท ไทยโทรทัศน์ จำกัด (ปัจจุบันคือ บริษัท อสมท จำกัด (มหาชน))  อดีตผู้อำนวยการ สถานีโทรทัศน์ไทยทีวีสีช่อง 9 (ปัจจุบันคือ สถานีโทรทัศน์โมเดิร์นไนน์)  อดีตผู้อำนวยการสถานีวิทยุกระจายเสียง ท.ท.ท. (ปัจจุบันคือ สถานีวิทยุ อสมท โมเดิร์นเรดิโอ)  อดีตผู้สื่อข่าวสงคราม  บุคคลผู้บุกเบิกวงการโทรทัศน์ ข่าวโทรทัศน์ และโฆษณาโทรทัศน์ของไทย |
บุคคลสำคัญคณะวารสารศาสตร์และสื่อสารมวลชน > ศิษย์เก่าที่มีชื่อเสียง (ปริญญาโท)

| คำนำหน้าชื่อ | รายชื่อ | เกียรติประวัติ |
| --- | --- | --- |
|  | บุษบา ดาวเรือง : เล็ก | รองประธานกรรมการ / ประธานเจ้าหน้าที่บริหารกลุ่มบริษัท จีเอ็มเอ็ม แกรมมี่ |
|  | ชิบ จิตนิยม | สมาชิกวุฒิสภา ชุดที่ 13   อดีตผู้ประกาศข่าว ช่อง 3 เอชดี |
|  | สุภิญญา กลางณรงค์ | อดีตคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) |
|  | แอน ทองประสม | พิธีกร, นักแสดง, ผู้จัดละครโทรทัศน์ ช่อง 3 เอชดี และอดีตทูตUNICEF |
| ดร. | อริสรา กำธรเจริญ : หมวย (อดีตอาจารย์ประจำคณะ) | รองสาวแพรวปี พ.ศ. 2539  นักแสดง ผู้ประกาศข่าว และผู้ดำเนินรายการโทรทัศน์ ช่อง 3 เอชดี, Thai PBS, ช่อง 9 เอ็มคอต เอชดี และ TNN (ศิษย์เก่าปริญญาตรี–โท–เอก) |
|  | ฐปณีย์ เอียดศรีไชย : แยม | ผู้สื่อข่าวภาคสนาม รายการข่าว 3 มิติ ช่อง 3 เอชดี และเจ้าของเพจ The Reporter |
|  | จิรายุ ห่วงทรัพย์ | นักการเมือง อดีตผู้ประกาศข่าวสถานีโทรทัศน์ไอทีวี และสถานีวิทยุโทรทัศน์แห่งประเทศไทย ปัจจุบันเป็นนักการเมือง ดำรงตำแหน่งประธานคณะกรรมาธิการสวัสดิการและกิจการธุรกิจของกองทัพ ฯ โฆษกกระทรวงกลาโหม |
|  | จิตตนาถ ลิ้มทองกุล | ผู้บริหารหนังสือพิมพ์ผู้จัดการ และผู้พัฒนาเว็บไซต์ผู้จัดการออนไลน์, นักเคลื่อนไหวทางการเมือง, ผู้ก่อตั้งและอดีตผู้บริหารสำนนักพิมพ์บุรพัฒน์ |
|  | ชมพูนุช ตัณฑเศรษฐี (สุวรรณบุปผา) : เจ็ม | อดีตผู้ประกาศข่าวสถานีโทรทัศน์ทีไอทีวี, ช่อง 7 เอชดี และช่องเวิร์คพอยท์ทีวี ปัจจุบันเป็น Content Creator ด้านสื่อสารมวลชนในแอพลิเคชั่น Tiktok |
|  | ธัญญาเรศ เองตระกูล (รามณรงค์) : ธัญญ่า | นักแสดงและพิธีกรอิสระ |
|  | มีสุข แจ้งมีสุข : ไก่ | อดีตผู้ประกาศข่าว รายการผู้หญิงถึงผู้หญิง ช่อง 3 เอชดี |
| ดร. | อิศริยา สายสนั่น : เอ๊ะ | นักแสดง พิธีกร ผู้จัดละครโทรทัศน์ช่อง 8 (ศิษย์เก่าปริญญาโท-เอก) |
|  | รินลณี ศรีเพ็ญ : จอย | นักแสดง และพิธีกรสังกัดช่อง 3 เอชดี |
|  | สกาวใจ พูนสวัสดิ์ : อ๋อม | นักแสดง, อดีตผู้ดำเนินรายการ อดีตผู้จัดรายการโทรทัศน์ และอดีตนักการเมืองสังกัดพรรคเพื่อไทย |
| ดร. | ปริศนา กัมพูสิริ : โบว์ลิ่ง | นางสาวไทยประจำปี พ.ศ. 2555 อดีตผู้ประกาศข่าวช่อง 9 เอ็มคอต เอชดี ปัจจุบันดำเนินรายการโทรทัศน์ทางช่อง 8 |
|  | ปาลิตา โกศลศักดิ์ : ปลา | นางแบบ และนักแสดงสังกัดค่ายช่อง 7 เอชดี |
|  | สุฐิตา เรืองรองหิรัญญา : นิหน่า | นักร้อง นักแสดง พิธีกร อดีตผู้ประกาศข่าวกีฬาช่อง 7 เอชดี ปัจจุบันเป็นผู้ประกาศข่าวช่องช่องพีพีทีวี (ศิษย์เก่าปริญญาตรี-โท) |
|  | ผึ้งนภา  คล่องพยาบาล : ผึ้ง | ผู้ประกาศข่าว Thai PBS |
|  | ราณี แคมเปน : เบลล่า | นักแสดง ช่อง 3 เอชดี |
ละคอนวารสารฯ ธรรมศาสตร์

สำหรับประวัติละคอนวารสารฯนั้น ในปี พ.ศ. 2523 หลังจากที่ทางคณะวารสารศาสตร์ฯ ได้ยกฐานะจากแผนกอิสระวารสารศาสตร์และสื่อสารมวลชน เป็น "คณะวารสารศาสตร์และสื่อสารมวลชน" ในมหาวิทยาลัยธรรมศาสตร์ ทางนักศึกษาคณะวารสารศาสตร์ฯ ก็ได้ผลิตและจัดแสดงละครเวทีออกมาอย่างต่อเนื่อง และเริ่มนับลำดับเรื่องอย่างจริงจัง โดยมีชื่อเรื่อง ดังนี้
ปี พ.ศ.  2523 เรื่อง หมอผีครองเมือง
| --- | --- |
 ปี พ.ศ. 2533	เรื่อง มาดาม ความบ้า กับปารีส  ปี พ.ศ. 2535	เรื่อง ดอกไม้สำหรับมิสซิสแฮริส  ปี พ.ศ. 2537	เรื่อง เพื่อนผมชื่อโรมิโอกับจูล่ง  ปี พ.ศ. 2538	เรื่อง งานเลี้ยง  ปี พ.ศ. 2539	เรื่อง เธอ เขา เรา ผม  ปี พ.ศ. 2540	เรื่อง ตุ๊ด(ตู่)  ปี พ.ศ. 2541	เรื่อง ผู้หญิง...(กับบางสิ่งที่ชวนหัว)  ปี พ.ศ. 2542	เรื่อง ถ้า...พระจันทร์  ปี พ.ศ. 2543	เรื่อง A Family  ปี พ.ศ. 2544	เรื่อง คืนนี้พี่ขอ  ปี พ.ศ. 2545	เรื่อง ทบ.๔  ปี พ.ศ. 2546	เรื่อง สามเรื่องควบ:  ปี พ.ศ. 2547	เรื่อง 80 วันรอบบ้าน  ปี พ.ศ. 2548	เรื่อง ศึกวังค้างคาว ตอนรัตติกาลจ๊วบ  ปี พ.ศ. 2549	เรื่อง ขบวนการ 5 สี V–Ranger  ปี พ.ศ. 2550	เรื่อง หมู่บ้านลั้นลา หรรษาราดิโอ  ปี พ.ศ. 2551	เรื่อง Dear Passenger...ท่านผู้โดยสารโปรดทราบ  ปี พ.ศ. 2552	เรื่อง Match Maker...เนื้อคู่คุณอยู่ไหน?  ปี พ.ศ. 2553	เรื่อง ดาลิต  ปี พ.ศ. 2554	เรื่อง Just Buried ด้วยรักและเกลียดชัง  ปี พ.ศ. 2555	เรื่อง สุขศาลา  ปี พ.ศ. 2556 เรื่อง บานเดม ราตรีต้องคำสาป ตราบาปต้องจำนำ เก็บถาวร 2017-09-18 ที่ เวย์แบ็กแมชชีน  ปี พ.ศ. 2557 เรื่อง The Gypsy Sisters  ปี พ.ศ. 2558 เรื่อง The Outer Project  ปี พ.ศ. 2560 เรื่อง Aloha Paradise เกาะอลวน คนหลอกผี  ปี พ.ศ. 2563 เรื่อง The Enchantra Alcazar เปิดม่านมนตรา มายาตลาดสด  
ละครเวทีทุกเรื่องข้างต้นจะแฝงไปด้วยแก่นสาระ แนวคิดต่างๆของนักศึกษา ที่ต้องการจะสื่อสารออกไปให้ผู้ชมในโรงละครได้ซึมซับสิ่งต่างๆ ผ่านความบันเทิง โดยสิ่งที่เหล่านี้ล้วนกลั่นกรองมาจากสภาพสังคมและปัญหาในปัจจุบันจากมุมมองในฐานะคนรุ่นใหม่ที่กำลังเติบโตอยู่ในสังคมไทยและในฐานะนักศึกษาด้านสื่อสารมวลชนที่พร้อมจะทำหน้าที่เป็นกระจกเงาสะท้อนสังคม ซึ่งในบางครั้งความคิดเหล่านี้ชี้ให้เห็นปัญหาในสังคม และถูกหยิบยกขึ้นมาวิพากษ์วิจารณ์ต่อบนเวทีสาธารณะ นับว่าเป็นความประสบความสำเร็จและเป็นความภูมิใจอย่างยิ่งสำหรับนักศึกษาที่ทำละครเวที
สำหรับชื่อของละคอนวารสารนั้น จะเห็นว่าใช้คำว่า “ละคอน” แทนคำว่า “ละคร” ซึ่งเป็นคำที่ราชบัณฑิตยสถานจัดเก็บไว้ในพจนานุกรมฉบับปัจจุบันนั้น (คำว่า “ละคอน” และ “ละคร” นั้นมีความหมายเหมือนกัน และมักใช้สลับกันจนสับสนแก่ผู้อ่านตั้งแต่สมัยรัชกาลที่ 5 ทางราชบัณฑิตยสถานจึงเลือกเก็บคำว่าละคร เพื่อแก้ปัญหาดังกล่าว) เนื่องจากต้องการสร้างเอกลักษณ์ให้แก่ละคอนวารสารฯ และยังคงสืบทอดคำว่า “ละคอนวารสารฯ” นี้จวบจนปัจจุบัน
นอกจากนี้นับตั้งแต่ปีพ.ศ. 2551 ละคอนวารสารถูกพัฒนาให้มีลักษณะกึ่งละครเพลง เพิ่มสีสันให้กับการแสดง และการประชาสัมพันธ์ สอบถามข้อมูลละคอนวารสารฯ คลิกที่นี่
โซลัส

Linux distribution
| --- | --- |

ผู้พัฒนา: Ikey Doherty, Joshua Strobl, Joey Riches, Reilly Brogan and Rune Morling et al
ตระกูล: Linux (Unix-like)
รูปแบบ รหัสต้นฉบับ: Open source
วันที่เปิดตัว: 27 ธันวาคม 2015; 9 ปีก่อน (2015-12-27)
รุ่นเสถียร: 4.4 / 8 กรกฎาคม 2023; 18 เดือนก่อน (2023-07-08)
เป้าหมายการตลาด: Desktop
ภาษาสื่อสาร: multilingual
วิธีการอัปเดต: Rolling release
ตัวจัดการแพกเกจ: eopkg
แพลตฟอร์ม: AMD64
ชนิดเคอร์เนล: Monolithic (Linux)
ยูเซอร์แลนด์: GNU
ส่วนติดต่อผู้ใช้ปริยาย: Budgie, GNOME, MATE, Plasma
สัญญาอนุญาต: Free software licenses (mainly GPLv2 and Apache License)
เว็บไซต์ทางการ: https://getsol.us
โซลัส (Solus) หรือก่อนหน้านี้รู้จักกันในชื่อ Evolve OS เป็นการแจกจ่ายลินุกซ์สำหรับสถาปัตยกรรมแบบx86-64 ที่ใช้ลินุกซ์เคอร์เนล และมีตัวเลือก Budgie, กะโนม, MATE หรือเคดีอีพลาสมา เป็นสิ่งแวดล้อมเดสก์ท็อป ตัวจัดการแพ็คเกจของมันที่ชื่อ eopkg นั้นมีฐานมาจากระบบจัดการแพ็คเกจ PiSi จาก Pardus Linux และมีโมเดลการเปิดตัวแบบกึ่งกลิ้ง โดยมีการอัปเดตแพ็คเกจใหม่ลงใน พื้นที่เก็บข้อมูล ที่เสถียรทุกวันศุกร์ ผู้พัฒนาโซลัสระบุว่ามีจุดประสงค์ในการสร้างโซลัสเพื่อนำไปใช้บนคอมพิวเตอร์ส่วนบุคคลโดยเฉพาะ และจะไม่รวมซอฟต์แวร์ที่เป็นประโยชน์เฉพาะในสภาพแวดล้อมขององค์กรหรือเซิร์ฟเวอร์เท่านั้น
การตอบรับ

โอเอ็มจี! อูบุนตู! ยกย่องโซลัส 3 ว่าเป็นหนึ่งในการแจกจ่ายลินุกซ์ที่ดีที่สุดประจำปี 2560
Jason Evangelho เขียนลงฟอบส์ ในแง่ดีสองสามครั้งเกี่ยวกับการเล่นเกมด้วยโซลัส และเกี่ยวกับการเปิดตัวโซลัส 4.0
วัดกู้

| วัดกู้ |
| --- | --- |
พระอุโบสถหลังเดิมและหลังใหม่ ตั้งอยู่ริมแม่น้ำเจ้าพระยา

ชื่อสามัญ: วัดกู้
ที่ตั้ง: เลขที่ 57 หมู่ที่ 5 ถนนสุขาประชาสวรรค์ 2 ตำบลบางพูด อำเภอปากเกร็ด จังหวัดนนทบุรี 11120
นิกาย: เถรวาท มหานิกาย
เจ้าอาวาส: พระครูวิมลสุวรรณกร
 สถานีย่อยพระพุทธศาสนา
วัดกู้ เป็นวัดในจังหวัดนนทบุรี เป็นที่รู้จักจากเหตุการณ์เรือพระประเทียบล่มในแม่น้ำเจ้าพระยาบริเวณใกล้กับวัด อันนำมาสู่การสวรรคตของสมเด็จพระนางเจ้าสุนันทากุมารีรัตน์ พระบรมราชเทวี พระอัครมเหสีในพระบาทสมเด็จพระจุลจอมเกล้าเจ้าอยู่หัว ขณะตามเสด็จฯ แปรพระราชฐานไปยังพระราชวังบางปะอิน พระองค์สิ้นพระชนม์พร้อมด้วยสมเด็จพระเจ้าบรมวงศ์เธอ เจ้าฟ้ากรรณาภรณ์เพ็ชรรัตน์ โสภางคทัศนิยลักษณ์ อรรควรราชกุมารี พระราชธิดา และพระราชบุตรในพระครรภ์ซึ่งยังไม่ทราบว่าเป็นพระราชโอรสหรือพระราชธิดา
ประวัติ

วัดกู้ สันนิษฐานว่าสร้างมาแต่สมัยกรุงธนบุรี โดย "พระยาเจ่ง" หัวหน้าครอบครัวมอญที่อพยพเข้ามาตั้งถิ่นฐานในบริเวณเกาะเกร็ด จังหวัดนนทบุรี สันนิษฐานได้จากจิตรกรรมและศิลปะภายในวัดที่เป็นแบบมอญ เดิมเชื่อว่า วัดกู้ ตั้งชื่อตามเหตุการณ์กู้เรือและพระศพของของสมเด็จพระนางเจ้าสุนันทากุมารีรัตน์ พระบรมราชเทวีขึ้นมา แต่วัดกู้ เดิมชื่อวัดท่าสอน หรือ วัดหลังสวน เมื่อชาวมอญอพยพมาอยู่ ณ บริเวณนี้ พวกเขาเรียกพื้นที่นี้ว่า กวานกู้ ซึ่งเป็นภาษามอญแปลว่าบ้านไร่ ดังนั้นชื่อวัดกู้นี้จึงเกิดขึ้นมาก่อนเหตุการณ์ของพระนางเรือล่ม
บริเวณวัดยังมี "ศาลสมเด็จพระนางเจ้าสุนันทากุมารีรัตน์" หรือที่ชาวบ้านเรียกกันว่า "ศาลพระนางเรือล่ม" สร้างขึ้นในบริเวณที่เชื่อกันว่าเรือพระประเทียบของสมเด็จพระนางเจ้าสุนันทากุมารีรัตน์ พระบรมราชเทวีล่ม ตัวศาลนั้นจำลองแบบจากศาลาจตุรมุขของพระที่นั่งไอศวรรย์ทิพยอาสน์ในพระราชวังบางปะอิน ภายในประดิษฐานศาลและเรือที่กู้ขึ้นมา แต่แท้จริงแล้วสถานที่เกิดเหตุอยู่ที่หน้าวัดเกาะพญาเจ่ง หรือวัดเกาะบางพูด โดยพระบาทสมเด็จพระจุลจอมเกล้าเจ้าอยู่หัว โปรดให้สร้างพระเจดีย์เป็นพระราชอนุเสาวรีย์ขึ้นยังตำแหน่งที่เกิดเหตุ ณ ที่นั่น
ระเบียงภาพ

พระอุโบสถหลังเดิม
พระอุโบสถหลังใหม่
ด้านในพระอุโบสถหลังเดิม
จิตรกรรมฝาผนังภายในอุโบสถเดิมของวัดกู้ แสดงศิลปะอิทธิพลมอญ
ด้านในพระอุโบสถหลังใหม่
ด้านหน้าศาลพระนางเรือล่ม
พระบรมรูปของพระบาทสมเด็จพระจุลจอมเกล้าเจ้าอยู่หัว, สมเด็จพระนางเจ้าสุนันทากุมารีรัตน์ พระบรมราชเทวี และพระราชธิดา
เรือพระประเทียบลำที่ล่ม ประดิษฐานติดกับศาลพระนางเรือล่ม
พระพุทธไสยาสน์
ดูเพิ่ม

สมเด็จพระนางเจ้าสุนันทากุมารีรัตน์ พระบรมราชเทวี
พระยาศรีเทพาหูราช

| พระยาศรีเทพาหูราช> เจ้าเมืองสุโขทัย เจ้าเมืองกำแพงเพชร |
| --- | --- |
พระมเหสี: เจ้าหญิงราชวงศ์พระร่วง
พระราชบุตร: สมเด็จพระอินทราชา
ราชวงศ์: ราชวงศ์สุพรรณภูมิ
พระราชบิดา: สมเด็จพระบรมราชาธิราชที่ 1
พระราชมารดา: พระมหาเทวีไม่ปรากฏพระนาม
พระศรีเทพาหูราช หรือ พระศรีราชโอรส พระราชวงศ์เชื้อสายราชวงศ์สุพรรณภูมิครึ่งราชวงศ์พระร่วงที่ได้ปกครองกรุงสุโขทัยในช่วงเวลาหนึ่ง เชื่อว่าพระองค์เป็นพระราชบิดาของสมเด็จพระอินทราชาหรือเจ้านครอินทร์ แต่นักประวัติศาสตร์บางท่านก็เชื่อว่าพระองค์คือสมเด็จพระอินทราชา
พระราชประวัติ

พระศรีเทพาหูราชเป็นพระโอรสของสมเด็จพระบรมราชาธิราชที่ ๑ (ขุนหลวงพะงั่ว)กษัตริย์แห่งกรุงศรีอยุธยา กับพระมหาเทวีซึ่งเป็นพระขนิษฐาของพระมหาธรรมราชาที่ ๑ (พญาลิไท) ทรงได้รับเชื้อสายราชวงศ์สุพรรณภูมิจากพระราชบิดาและเชื้อสายราชวงศ์พระร่วงจากพระมารดา
ในสมัยที่สมเด็จพระบรมราชาธิราชเสด็จไปตีอาณาจักรสุโขทัยแตก ทรงย้ายราชธานีของสุโขทัยไปอยู่ที่เมืองสองแควและให้พระมหาธรรมราชาที่ ๒ ทรงปกครองในฐานะเมืองประเทศราชของกรุงศรีอยุธยา ให้พระมหาเทวีปกครองเมืองสุโขทัยใน พ.ศ. ๑๙๒๒
พระราชประวัติ > ครองเมืองสุโขทัย

พระศรีเทพาหูราชทรงปกครองเมืองสุโขทัยในพ.ศ. ๑๙๒๔ หลังจากพระมหาเทวีสิ้นพระชนม์ แต่เนื่องด้วยพระศรีเทพาหูราชทรงเป็นเชื้อสายราชวงศ์สุพรรณภูมิ ขุนางชาวสุโขทัยหลายกลุ่มจึงไม่พอใจ พระองค์จึงไปขอร้องให้แม่นมเทดซึ่งเป็นแม่นมของพระองค์ไปของร้องให้พนมไสดำสามีของนางซึ่งบวชอยู่ที่วัดช้างล้อมให้สึกมาช่วยราชการพระองค์ เพราะว่าพนมไสดำนั้นเป็นขุนนางผู้ใหญ่ในสมัยพระมหาธรรมราชาลิไทและเป็นที่นับถือกันทั่วไป เหตุการณ์ในสุโขทัยจึงสงบลง
พระราชประวัติ > จากสุโขทัย

เมื่อ พ.ศ. ๑๙๓๑ สมเด็จพระราเมศวรทรงแย่งชิงบัลลังก์จากพระเจ้าทองลันทำให้ราชวงศ์อู่ทองกลับมามีอำนาจในกรุงศรีอยุธยาอีกครั้ง ทำให้ฐานอำนาจของราชวงศ์สุพรรณภูมิสั่นคลอน พระศรีเทพาหูราชจึงเสด็จออกจากเมืองสุโขทัย ไปปกครองเมืองสุพรรณบุรีจนกระทั่งสิ้นพระชนม์ เจ้านครอินทร์ พระโอรสของพระองค์จึงได้ครองเมืองสุพรรณบุรีต่อ
ดูเพิ่ม

ขุนหลวงพะงั่ว
เจ้านครอินทร์
เอชทีซี ไวฝ์

HTC Vive เป็นชุดหูฟังความเป็นจริงเสมือน พัฒนาโดย HTC และ Valve Corporation ชุดหูฟังใช้เทคโนโลยีการติดตาม ขนาดห้อง ทำให้ผู้ใช้สามารถเคลื่อนที่ในพื้นที่ 3 มิติและใช้ตัวควบคุมถือที่มีการติดตามการเคลื่อนไหวเพื่อโต้ตอบกับสภาพแวดล้อม
HTC Vive เปิดตัวในระหว่างการกล่าวสุนทรพจน์ในงาน Mobile World Congress ของ HTC ในเดือนมีนาคม 2015 ชุดพัฒนาถูกส่งออกในเดือนสิงหาคมและกันยายน 2015 และอุปกรณ์รุ่นแรกสำหรับผู้บริโภคได้รับการปล่อยตัวเมื่อวันที่ 7 มิถุนายน 2016
การพัฒนา

ต้นแบบของระบบเสมือนจริงที่ผลิตโดย Valve นั้นถูกสาธิตในปี 2014 เมื่อวันที่ 23 กุมภาพันธ์ 2015 Valve ประกาศ SteamVR และจะแสดงให้เห็นถึง "ระบบฮาร์ดแวร์ SteamVR" ในการประชุม Game Developers Conference 2015 HTC เปิดตัวอุปกรณ์อย่างเป็นทางการ Vive ระหว่างการกล่าวสุนทรพจน์ในงาน Mobile World Congress ในวันที่ 1 มีนาคม 2015 การสั่งซื้อก่อนเริ่มต้นเมื่อวันที่ 29 กุมภาพันธ์ 2016 เวลา 10:00 EST Valve และ HTC ได้ประกาศว่าชุดหูฟังนี้สำหรับนักพัฒนาที่ได้รับการคัดเลือกจะให้บริการฟรี
ในงาน Consumer Electronics Show 2016, HTC และ Valve ได้เปิดตัวการปรับปรุงฮาร์ดแวร์ของอุปกรณ์ที่เรียกว่า HTC Vive Pre
ประวัติ

ในระหว่างการปราศรัยสำคัญของเขาในปี 2558 ฟิล เฉินประธานเจ้าหน้าที่ฝ่ายเนื้อหาของ HTC และผู้ก่อตั้ง HTC Vive อธิบายว่าเขา "สะดุดกับ VR" และต่อมา HTC พบกับ Valve ซึ่งเป็น "การบังเอิญ" เฉินยังอธิบายว่า HTC และ Valve ไม่มีเส้นแบ่งที่ชัดเจนระหว่างความรับผิดชอบของแต่ละคนและ HTC เป็นหุ้นส่วนในกระบวนการวิจัยและพัฒนาจำนวนมาก
ในเดือนมิถุนายน 2016 HTC ประกาศเปิดตัว 'Business Edition' ของ Vive ราคา 1,200 ดอลลาร์สหรัฐซึ่งรวมถึงใบอนุญาตใช้งานระดับมืออาชีพ การรับประกันเชิงพาณิชย์ 12 เดือน การเข้าถึงสายสนับสนุนพิเศษ ชุดขยายสายเคเบิลร และมาพร้อมกับสายสัญญาณเสียง Deluxe
ในเดือนพฤศจิกายน 2016 HTC ประกาศชุดอัปเกรด VR แบบไร้สายที่ทำโดย TPCAST แบบจำลองสาธารณะแสดงใน งาน CES 2017 และมีราคา 249 ดอลลาร์สหรัฐ
ที่ Google I/O ในเดือนพฤษภาคม 2017 Google ประกาศเปิดตัวระบบ 'Standalone VR' ใหม่ที่สร้างขึ้นโดยทีม Vive และโดย Lenovo ในขณะที่เดือนมิถุนายน 2017 Valve เปิดเผยรายละเอียดของรูปแบบของคอนโทรลเลอร์ Vive ที่สองซึ่งใช้การติดตามนิ้วที่เรียกว่า Knuckles Vive controller
แฟมิซือ

| --- | --- |

แฟมิคอมซือชิน ฉบับเดือนมิถุนายน พ.ศ. 2529
หมวดหมู่: วิดีโอเกม
นิตยสารราย: รายสัปดาห์ รายเดือน รายไตรมาส
รูปแบบ: กระดาษและนิตยสารออนไลน์
ยอดพิมพ์: 500,000 (รายสัปดาห์) 150,000 (PS) 120,000 (Xbox) 105,000 (DS+Wii) 100,000 (เวฟ DVD)
สำนักพิมพ์: เอ็นเทอร์เบรน และโทะคุมะ
ฉบับแรก: มิถุนายน พ.ศ. 2529
ประเทศ:  ญี่ปุ่น
ภาษา: ภาษาญี่ปุ่น
เว็บไซต์: www.famitsu.com
นิตยสารแฟมิซือ (ญี่ปุ่น: ファミ通; โรมาจิ: Famitsū) หรือในชื่อเดิม แฟมิคอม ซือชิน เป็นนิตยสารวิดีโอเกมที่มีชื่อเสียงในประเทศญี่ปุ่น ผลิตโดย สำนักพิมพ์เอ็นเทอร์เบรน และสำนักพิมพ์โทะคุมะ วางจำหน่ายครั้งแรกเมื่อวันที่ 6 มิถุนายน พ.ศ. 2529 สิ่งพิมพ์ในชื่อแฟมิซือ นอกจากแฟมิซือรายสัปดาห์ที่เป็นหัวหลักแล้ว ยังมีนิตยสารแยกตามประเภทเครื่องเกมต่าง ๆ ได้แก่ ตระกูลเพลย์สเตชัน ตระกูลนินเทนโด (วีและนินเทนโด ดีเอส) ตระกูลเอ็กซ์บอกซ์ และแฟมิซือ เวฟ นิตยสารรายเดือนที่แนบดีวีดีตัวอย่างเกมไว้ด้วย